《古意二首 其二》
元代·刘祁

秋江有芙蓉，颜色好鲜洁。褰裳欲采折，水深不可涉。

严风下飞霜，芳艳空凋歇。怅望一长叹，临川无桂楫。

作者简介：祁字京叔，浑源人。弱冠举金进士，廷试失意，即闭户读书。凡七年而殁，年四十八。京叔好三苏文，为学能自刻厉，文章议论，粹然一出于正。有《神川遁士集》二十卷、《处言》四十三篇、《归潜志》三卷。